চার) সুস্বাস্থ্য যে সমাজেই গড়ে উঠে যেখানে রোগ নিরুপণ ও সে রোগের চিকিৎসার সুব্যবস্থা রয়েছে। চিকিৎস্যকগণ এভাবেই মহাকল্যাণটি করে রোগীর। এবং এরূপ কল্যাণের মধ্য দিয়েই রোগীর সাথে সুসম্পর্ক গড়ে উঠে চিকিৎস্যকের। হাদীসে এক মু’মিনকে অপর মু’মিনের আয়না বলা হয়েছে। সে আয়নায় অপর মু’মিনের ত্রুটিগুলো ধরা পড়বেই। কোন মু’মিনই ফেরেশতা নয়। মু’মিনের দায়িত্ব হলো অপর মু’মিন ভাইয়ের ত্রুটিগুলো যথাসময়ে তুলে ধরা,যেন মৃত্যুর পূর্বেই সে নিজেকে সংশোধন হতে পারে। এভাবেই এক মু’মিন অপর মু’মিনের মহাকল্যাণটি করে। তেমনি ইসলামী সংগঠনের ভূল-ত্রুটি লুকিয়ে কল্যাণ নেই। বরং প্রকৃত কল্যাণ তো সেগুলির নিরুপণ ও আশু সংশোধনের মধ্যে। কিন্তু আজকের মুসলিম সমাজে সে সংস্কৃতি গড়ে উঠেনি। কারো গায়ে দুর্গন্ধময় ময়লা লেগে থাকলেও অন্যরা তা দেখেও কথা বলে না। ভাবে,কিছু বললে সম্পর্কের অবণতি হবে। ফলে ইসলামী ব্যক্তিত্ব ও সংগঠনগুলির ত্রুটি তা যত বড়ই হোক, সেটির সংশোধনে কোন উদ্যোগ নেই। আর রোগ না সারালে তা যেমন দিন দিন বাড়তে থাকে, তেমনি বাড়ছে মুসলিম সমাজে নৈতিক রোগ। কর্ম ও স্ট্রাটেজীর ভূলত্রুটি নিয়ে খোলামেলা আলোচনা হয় উন্নততর স্ট্রাটেজীর নির্মানে। জিহাদের ময়দানে যারা সক্রিয় তাদের মাঝে নিজেদের ভূল-ত্রুটি নিয়ে আলোচনার অভ্যাস এজন্যই অপরিহার্য। আল্লাহর কাছে হিসাব দেওয়ার আগে নিজের হিসাব নিজে নেওয়ার অভ্যাস তো এভাবেই গড়ে উঠে। সমাজ ও রাষ্ট্রে এভাবেই গড়ে উঠে প্রজ্ঞা,সততা, সচ্ছতা ও বিশুদ্ধতা। গড়ে উঠে উত্তম স্ট্রাটেজী। এমন সততা ও সচ্ছতার মাঝে বিভিন্ন দেশের বিভিন্ন ভাষার মানুষের সাথে একতাবদ্ধ জীবনযাপন সম্ভব। অথচ শঠতা ও অসচ্ছতা নিয়ে আপন ভাইয়ের সাথেও সুসম্পর্ক গড়ে তুলা অসম্ভব। যাদের মাঝে আত্মসমালোচনা নাই, নাই অন্যদের থেকে নিজের সমালোচনা শুনার আগ্রহ, তারা আগ্রহী নয় একতা গড়াতেও।আগ্রহী নয় বিজয় আনাতেও।